ऋग्वेद में ई शब्द खाली एक बेर, पुरुष सूक्त में आइल बाटे, जबकि बाद के ग्रंथन में, जइसे की मनुस्मृति, अर्थशास्त्रम् आ अन्य धर्मशास्त्र सभ में एकर बिबरन मिले ला। सिद्धांत के रूप में, शूद्र लोग मेहनत-मजूरी करे वाला (श्रमजीवी) आ बाकी वर्ण सभ के सेवक के रूप में देखल गइल बा। वास्तविक इतिहास में, एह लोग में से कुछ के द्वारा अन्य वर्ण सभ के कामकाज करे के परमान भी बा आ ई लोग योद्धा आ राजा भी रहल बाटे।